*Pielikums*

*Priekules novada pašvaldības domes*

*30.04.2020.lēmumam Nr.258 (prot.Nr.6)*

**SADARBĪBAS LĪGUMS**

www.e-jurists.lv

Priekulē, 2020.gada 30.aprīlī.

**Priekules novada pašvaldība**,reģ. Nr.90000031601, juridiskā adrese Saules iela 1, Priekule, Priekules novads, kuru pārstāv domes priekšsēdētāja Vija Jablonska, kas rīkojas saskaņā ar Valsts pārvaldes iekārtas likuma 61.panta otro daļu un Priekules novada pašvaldības nolikumu,

**Durbes novada pašvaldība** reģ. Nr. 90000063895, juridiskā adrese Parka iela 2, Lieģi, Tadaiķu pagasts, Durbes novads, kuru pārstāv domes priekšsēdētājs Ojārs Petrēvics, kas darbojas saskaņā ar Valsts pārvaldes iekārtas likuma 61.panta otro daļu un Durbes novada pašvaldības nolikumu,

**Grobiņas novada pašvaldība** reģ. Nr. 90000058625, juridiskā adrese Lielā iela 76, Grobiņa, Grobiņas novads, kuru pārstāv domes priekšsēdētājs Aivars Priedols, kas darbojas saskaņā ar Valsts pārvaldes iekārtas likuma 61.panta otro daļu un Grobiņas novada pašvaldības nolikumu,

**Vaiņodes novada pašvaldība** reģ. Nr. 90000059071, juridiskā adrese Raiņa iela 23a, Vaiņode, Vaiņodes novads, kuru pārstāv domes priekšsēdētājs Visvaldis Jansons, kas darbojas saskaņā ar Valsts pārvaldes iekārtas likuma 61.panta otro daļu un Vaiņodes novada pašvaldības nolikums,

ņemot vērā nepieciešamību nodrošināt bāriņtiesu darbības nepārtrauktību valstī noteiktās ārkārtējās situācijas laikā, kas noteikta ar Ministru kabineta 2020.gada 12.marta rīkojumu Nr.103 “Par ārkārtējās situācijas izsludināšanu”, ir svarīga sadarbība starp pašvaldību bāriņtiesām.

Pašvaldības noslēdz šādu sadarbības līgumu, (turpmāk – līgums)

1. **Līguma priekšmets**

Līgumslēdzēji vienojas par pašvaldību bāriņtiesu sadarbību, lai nodrošinātu lemtspējīgu līguma slēdzēju novadu pašvaldību bāriņtiesas sastāvu, Bāriņtiesu likumā noteikto uzdevumu izpildē uz laiku no līguma noslēgšanas brīža līdz laikam, kad tiek atcelta valstī noteiktā ārkārtas situācija.

1. **Līgumslēdzēju savstarpējo attiecību principi**
	1. Ar šo līgumu tiek noteikti līgumslēdzēju savstarpējo attiecību veidošanas vispārīgie principi, no kuriem tie vadīsies sadarbības gaitā.
	2. Līgumslēdzējiem ir pienākums radīt un attīstīt nepieciešamos apstākļus līguma realizācijai.
	3. Līgumslēdzēju pārstāvji uztur pastāvīgus sakarus, apmainās ar nepieciešamo informāciju un koordinē darbu, lai izpildītu šo sadarbības līgumu.
	4. Visi kopējās sadarbības rezultāti tiek apspriesti, pēc tam tiek izstrādāti priekšlikumi tālākai sadarbībai.
	5. Līgumslēdzēji atzīst, ka jebkuras sadarbības īstenošana būs atkarīga no konkrētās līgumslēdzēji rīcībā esošajiem līdzekļiem un finansiāla atbalsta.
	6. Katrs līgumslēdzējs apņemas neveikt nekādas darbības, kas tieši vai netieši var kaitēt citu līgumslēdzēju interesēm.
	7. Ar šo līgumu pašvaldību bāriņtiesas neapvienojas un neuzņemas patstāvīgus kopīgus pienākumus.
2. **Līgumslēdzēju tiesības, pienākumi un atbildība**
	1. Līgumslēdzēji apņemas:
		1. sadarboties un sniegt informāciju visos ar bāriņtiesas darbinieku pienākumu pildīšanu saistītajos jautājumos;
		2. nodrošināt savlaicīgu bāriņtiesu sēžu sasaukšanu un sēžu izziņošanu;
		3. atlīdzība par bāriņtiesas darbinieka pienākumu pildīšanu tiek samaksāta saskaņā ar attiecīgās novada pašvaldības institūciju amatpersonu un darbinieku nolikumā noteikto;
		4. norēķini par bāriņtiesas darbinieku darbu veicami atbilstoši novada pašvaldības izrakstītajam rēķinam;
		5. šā līguma 3.1.3.punktā minēto samaksu par piesaistīto bāriņtiesas darbinieku darbu aprēķina, par pamatu ņemot attiecīgā novada pašvaldībā attiecīgajiem bāriņtiesas darbiniekiem noteikto mēnešalgu;
		6. nepieciešamības gadījumā nogādāt piesaistītos bāriņtiesas darbiniekus uz bāriņtiesas sēdēm un atpakaļ;
		7. kompensēt piesaistītā bāriņtiesas darbinieku transporta izdevumus, kas saistīti ar cita novada pašvaldības bāriņtiesas darbinieku pienākumu pildīšanu, atbilstoši transporta izdevumus apliecinošajiem dokumentiem un transporta nolietojuma un ekspluatācijas izdevumu kompensāciju 0,04 EUR par katru nobraukto kilometru;
		8. par līgumā minētajiem izdevumiem novada pašvaldība norēķinās saskaņā ar tā novada pašvaldības izrakstīto rēķinu, kas nodrošinājis bāriņtiesas darbinieka nokļūsanu cita novada bāriņtiesā;
		9. sadarboties savstarpēji un nekavējoši ar novada pašvaldību bāriņtiesu darbiniekiem;
		10. līguma darbības laikā, pēc līgumslēdzēju bāriņtiesu aicinājuma ierasties uz bāriņtiesu sēdēm;
		11. iepazīties ar darbam nepieciešamajiem dokumentiem, lietas materiāliem un citu informāciju, kas nepieciešama bāriņtiesas darbinieku pienākumu pildīšanai;
		12. nekavējoties informēt līgummslēdzēju pašvaldību bāriņtiesu par apstākļiem, kas var nelabvēlīgi ietekmēt šajā līgumā paredzēto sadarbību un tai pakārtoto uzdevumu tālāku izpildi.
3. **Konfidencialitāte**
	1. Līgumslēdzēji apņemas saglabāt konfidencialitāti attiecībā uz jebkuru līgumslēdzēju iesniegto informāciju.
4. **Atbildība**
	1. Līgumslēdzēji ir atbildīgi tikai par šajā līgumā tieši noteikto pienākumu izpildi.
	2. Līgumslēdzēji nav atbildīgi par šī līguma saistību pilnīgu vai daļēju neizpildi, kas radusies nepārvaramas varas apstākļu rezultātā, kuru līgumslēdzēji nevarēja paredzēt, novērst vai ietekmēt un, par kuru rašanos tās nenes atbildību.
5. **Līguma spēkā stāšanās un izbeigšanas kārtība**
	1. Līgums stājas spēkā ar parakstīšanas brīdi un ir spēkā līdz valstī noteiktās ārkārtas situācijas izbeigšanai.
6. **Nobeiguma noteikumi**
	1. Kontaktpersonas saziņai šā līguma sadarbības laikā Priekules novada pašvaldībā: bāriņtiesas priekšsēdētāja Iveta Kalneniece, tālr. 63461240, 22047889, barintiesa@priekulesnovads.lv. Durbes novada pašvaldībā: bāriņtiesas priekšsēdētāja Jolanta Puļķe, tālr. 63451962, 26529699, barintiesa@durbe.lv. Grobiņas novada pašvaldībā: bāriņtiesas priekšsēdētāja Egita Mazure-Mago, tālr.2256867, barintiesa@grobinasnovads.lv. Vaiņodes novada pašvaldībā bāriņtiesas priekšsēdētāja Daiga Minka, tālr.63484916, 29343070, vainodes.barintiesa@vainode.lv.
	2. Ja šā līguma izpildes laikā kāda no līgumslēdzējiem rodas kādi nepārvaramas varas šķēršļi, kas nepakļaujas pušu ietekmei un kontrolei, tad tā puse, kurai šie šķēršļi traucē, paziņo par to pārējiem, lai vienotos par tālāku rīcību.
	3. Jebkuri šā līguma grozījumi un papildinājumi ir spēkā tikai tad, ja līgumslēdzēji par to ir vienojušās rakstiski
	4. Jebkurus strīdus un domstarpības, kas varētu rasties vai radīsies starp līgumslēdzējiem līguma izpildes laikā, līgumslēdzēji risinās savstarpējo pārrunu ceļā. Ja vienošanās netiek panākta, strīdus jautājums tiek nodots izskatīšanai tiesā saskaņā ar Latvijas Republikas normatīvajiem aktiem.
	5. Šis līgums ir sastādīts uz trīs lapām, četros eksemplāros, atrodas glabāšanā pa vienam eksemplāram pie katras no līgumslēdzējiem.
7. **Pušu rekvizīti un paraksti**

**1.Priekules novada pašvaldība**

Domes priekšsēdētāja Vija Jablonska \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2.Durbes novada pašvaldība**

Domes priekšsēdētājs Ojārs Petrēvics \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3.Grobiņas novada pašvaldība**

Domes priekšsēdētājs Aivars Priedols \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4.Vaiņodes novada pašvaldība**

Domes priekšsēdētājs Visvaldis Jansons \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_